ועדת העבודה, הרווחה והבריאות, כנסת 15, פרוטוקול מספר 28, 1999-10-26 10:00

דוד טל: אני מתכבד לפתוח את ישיבת הוועדה.

דוד טל: הנושא שעל סדר היום: תקנות שירות לאומי (תנאי שירות למתנדב בשירות לאומי)(דמי כלכלה ודיור), התש"ס1999-).

דוד טל: כבר בתחילת דברי אני מציין שאני לא מתכוון לפתוח דיון לגבי התקנות שלמעשה אושרו כבר לפני כשבועיים.

דוד טל: הסעיף היחידי שלא אושר הוא סעיף 3(א)(2) הדן בדיור למתנדב, ורק בו נדון היום.

דוד טל: סעיף זה לא אושר בגלל טעות סופר שנפלה בסכום עלות שכר הדירה.

דוד טל: בנייר שהובא לפנינו לפני שבועיים, נכתב הסכום של 816 שקלים לחודש.

דוד טל: ביקשתי שדבר זה ייבחן שוב, והוא אכן נבחן, וסעיף 3(א)(2), המתוקן, מונח לפנינו, ובו כתוב: "דיור בקהילה באחריות הגוף המוכר, המפעיל או הרשות המקומית, בסמוך למקום השירות, במיטב התנאים האפשריים בנסיבות הענין, על בסיס של מימון בשיעור של 380 שקלים חדשים לכל מתנדב".

דוד טל: אם נציג האוצר היה פה הייתי מנסה לשכנע אותו שאולי ניתן להעלות את הסכום הזה ולו במעט, אבל אם הוא איננו אנחנו נצביע על מה שכתוב כאן, כדי לא לעכב את התקנות הללו.

דוד טל: עורכת-הדין תמר אינדיג ממשרד הבטחון, בבקשה.

תמר אינדיג: בתקנות אלה לא נאמר למי מועבר הסכום?

תמר אינדיג: לכאורה, אמורה להיות הבחנה בין דמי כלכלה למיסי הדיור, כי לכאורה דמי הכלכלה אמורים להיות מועברים ישירות לבת השירות הלאומי, בניגוד לנושא הדיור הממומן על ידי העמותה או על ידי מי שבפועל מסדיר את הנושא, ולא על ידי בת השירות הלאומי עצמה.

תמר אינדיג: גם אם מדובר על סכום שתוקן, אנחנו עדיין לא מבינים למי מועבר הסכום הזה?

מיכאל אטלן: אני לא יכול שלא להתקומם, יכולת להרים אלי טלפון ערב לפני כן, אני לא מבין את דפוס העבודה הזה שחוזר על עצמו מצד הלשכה המשפטית של מערכת הבטחון.

מיכאל אטלן: אנחנו עובדים על התקנות האלה הרבה מאוד זמן, יש שאלות, אפשר להבהיר אותן, יש חילוקי דעות, אפשר להציג אותן בתור חילוקי דעות.

תמר אינדיג: זה לא כל כך ענין של חילוקי דעות, אלא שרק לאחרונה שמנו לב אליו.

עוזי פרל: לגבי הסכום, אין לנו חילוקי דעות, מקובל עלינו.

דוד טל: אני סבור שהסכום נמוך אבל אני לא מתייחס לזה, את זה הביאו, את זה נאשר.

דוד טל: אם היה כאן נציג האוצר הייתי מנסה לשכנע אותו שב380- שקל לחודש אי-אפשר היום לשכור אפילו חדר אחד, בטח שלא דירה.

דוד טל: רס"ן אפרים שיפטן: השאלה, אם מדובר בשכר דירה או באחזקת דירה?

דוד טל: מדובר בשכר דירה.

עוזי פרל: אני רוצה להביא לידיעת

עוזי פרל: כם שלגבי מורות-חיילות, אין נושא של שכר דירה.

דוד טל: הדברים הללו הובהרו בדיון הקודם, ואני לא מתכוון לחזור עליהם.

דוד טל: אבל, אם יש לאדוני השגה על הסכום, אני מוכן להתייחס.

דוד טל: מר עקיבא סלע, בבקשה.

עקיבא סלע: לגבי הסכום.

עקיבא סלע: אנחנו מפעילים היום, ברחבי הארץ, כ300- דירות, וממוצע שכר הדירה עולה על 400 שקל לחודש.

עקיבא סלע: כך שלא ברור לי איך אפשר עם 380 שקל לחודש לשכור היום דירה.

עקיבא סלע: יש אולי ישובים שכן, אבל יש ישובים שזה לא יספיק.

דוד טל: גם לי ברור שהסכום הזה נמוך, ואני מתכוון להביא אותו לאישור עוד היום, כמות שהוא.

דוד טל: כפי שאמרתי, אם נציג האוצר היה פה הייתי מנסה לשכנע אותו שיש מקום להעלות קצת את הסכום, אבל אני לא חושב שעל זה יקום או יפול דבר.

דוד טל: אשר על כן, מה שהולך לאישור כרגע, זה 380 שקלים ולא יותר.

דוד טל: אולי אדוני צודק שהסכום לשכר דירה היום הוא גבוה יותר אבל זה מה שמונח לפנינו.

עקיבא סלע: לגבי השאלה, למי להעביר את הכסף?

עקיבא סלע: אין ספק שצריך להעביר אותו לעמותות כי העמותות נקשרות לנושא של הדירות לאורך שנים, בת השירות הלאומי משרתת שנה והולכת.

מיכאל אטלן: לגופו של ענין, לגבי דמי כלכלה כתוב במפורש שהכסף יינתן למתנדב.

מיכאל אטלן: לגבי הדיור, כתוב שמתנדב זכאי לדיור, ובסעיף 5.

מיכאל אטלן: (א) לתקנות נאמר: "לפני תחילת השירות ייערך הסכם בין המתנדב ובין הגוף המוכר העוסק בטיפול ובהפנייתו לשירות ..." וכו'.

נסים זאב: אם מתנדב רוצה לשכור דירה בעצמו, הוא יכול?

נסים זאב: למשל, מספר בנות שמכירות מבית הספר ורוצות להמשיך להיות ביחד, הן מתארגנות ומוצאות לעצמן דירה - והיו מקרים כאלה - השאלה, האם ניתנת להן האפשרות לעשות זאת?

נסים זאב: עקיבא סלע: על פי הנהלים היום, אם קבוצת בנות מתארגנת אנחנו עוזרים להן לשכור את הדירה, כי אנחנו לא רוצים שיהיו יחסי שוכר - משכיר בין בעל הדירה ובין בנות השירות הלאומי.

דוד טל: הענין ברור, תודה.

דוד טל: רבותי, אני מודה לכם מאוד, הוועדה מאשרת את הסכום של 380 שקל לחודש, לכל מתנדב ומתנדבת, בנסיבות הענין שדיברנו עליו קודם.

דוד טל: יחד עם זאת, אני פונה לשר העבודה והרווחה ומבקש לבדוק הגדלת הסכום הזה למשהו ריאלי, כדי שזה יתאים למצב במשק.

דוד טל: אם תגיע אלינו בקשה של השר להגדלת הסכום הזה, הדבר יחזור הנה, אני מניח תוך פרק זמן של חצי שנה, ואז נדון בזה שוב.

עוזי פרל: אדוני היושב ראש, יש לנו הסתייגות.

עוזי פרל: אם רוצים להשוות ענין זה למורות-חיילות שקיים אצלנו, הרי שאנחנו לא מדברים על שכר דירה אלא על אחזקת דירה.

עוזי פרל: למורות-חיילות לא משולם שכר דירה אלא אחזקת דירה.

דוד טל: אם היית משתמש בנימוק זה בדיון הקודם, כי אז היינו יכולים לדון בזה.

דוד טל: כאמור, אני לא פותח את הסעיפים האחרים לדיון כי כבר דנו בהם.

דוד טל: בנושא הזה דובר רק על הסכום, זה הסכום, גם לכם, גם למשרד העבודה והרווחה.

דוד טל: תרצו, תוכלו לבקש תיקון התקנה, ואנחנו נשמח לדון בכל מה שאתם רוצים.

דוד טל: תודה רבה, הישיבה נעולה.